[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 27.10.2009

COM(2009)600 окончателен

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

относно преразглеждането на многогодишната финансова рамка (2007—2013 г.)Финансиране на проекти в областта на енергетиката в контекста на Европейския план за икономическо възстановяване (второ изменение)

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

относно преразглеждането на многогодишната финансова рамка (2007—2013 г.)

Финансиране на проекти в областта на енергетиката в контекста на Европейския план за икономическо възстановяване (второ изменение)

Въведение

Въз основа на предложението на Комисията от 10 декември 2008 г. за преразглеждане на финансовата рамка за финансиране на проекти за трансевропейски енергийни връзки и широколентова инфраструктура в контекста на Европейския план за икономическо възстановяване[1] Европейският парламент, Съветът и Комисията постигнаха съгласие на тристранната среща по бюджетни въпроси от 2 април 2009 г. да финансират пакета, както следва:

1. Пакетът, който цели да предостави допълнително стимулиране на икономиката и да подобри енергийната сигурност, възлиза на 5 000 млн. EUR по текущи цени:

а) 3 980 млн. EUR ще бъдат предоставени за финансиране на енергийни проекти по функция 1А от финансовата рамка: 2 000 млн. EUR през 2009 г. и 1 980 млн. EUR през 2010 г.

б) Освен това 1 020 млн. EUR ще бъдат предоставени по функция 2 за развитие на широколентов интернет в селските райони и за укрепване на операциите, свързани с „новите предизвикателства“, определени в контекста на прегледа на състоянието на общата селскостопанска политика.

2. Финансирането на общата сума в размер на 5 000 млн. EUR ще бъде осигурено възможно най-бързо:

а) Таванът за 2009 г. по функция 1А ще се повиши с 2 000 млн. EUR, което ще бъде компенсирано с понижаване на тавана за 2009 г. по функция 2 със същата сума съгласно точки 21—23 от Междуинституционалното споразумение от 17 май 2006 г. за бюджетната дисциплина и доброто финансово управление (МИС)[2]. Освен това за развитие на селските райони в бюджета за 2009 г. ще бъдат предвидени допълнителни 600 млн. EUR за финансиране на широколентов интернет и за укрепване на операциите, свързани с „новите предизвикателства“. Многогодишната рамка ще бъде преразгледана и същевременно бюджетът за 2009 г. ще бъде съответно изменен въз основа на настоящото изменено предложение на Комисията и предварителен проект на коригиращ бюджет към бюджета за 2009 г.

б) Финансирането на останалата част от сумата (2 400 млн. EUR) ще бъде осигурено посредством компенсационен механизъм при съгласуването на бюджетната процедура за 2010 г. с помощта на всички бюджетни средства, предвидени в нейната правна рамка, което ще приключи при необходимост не по-късно от съгласуването на бюджетната процедура за 2011 г.:

- Европейският парламент, Съветът и Комисията ще разгледат всички налични източници, които биха могли да осигурят компенсирането на средствата.

- Преди да се разгледа използването на наличната сума по функция 2, ще бъдат заделени 420 млн. EUR за развитие на широколентов интернет в селските райони и за укрепване на операциите, свързани с „новите предизвикателства“, определени в контекста на оценката на реформата от 2003 г. на общата селскостопанска политика („преглед на състоянието“) през 2010 г.

- За компенсиране на сумата от 1 980 млн. EUR ще бъдат използвани оставащите маржове под таваните за 2009 г. и наличните маржове за 2010 г. (при надлежно отчитане на точка 13 от Междуинституционалното споразумение), а при необходимост и всички други финансови наличности, включително наличните маржове за 2011 г. Компенсационният механизъм не засяга финансовите пакети на програмите, предмет на съвместно решение, и годишната бюджетна процедура.

- Общият таван за финансовата рамка за периода 2007—2013 г. няма да бъде надвишен.

С решение на Европейския парламент и на Съвета от 6 май 2009 г. финансовата рамка беше преразгледана на 6 май 2009 г., така че таванът за 2009 г. за функция 1А да бъде увеличен със сумата от 2 000 млн. EUR[3].

Настоящото съобщение включва предложение за ново решение на Европейския парламент и на Съвета за преразглеждане на финансовата рамка, така че таванът на бюджетните кредити за поети задължения по функция 1а за 2010 г. да бъде увеличен със сумата 1 587 млн. EUR. Това ще доведе до временна разлика от 393 млн. EUR, която да бъде попълнена за покриване на пълната сума, предвидена за проекти в енергетиката. В съответствие с горното споразумение тази разлика следва да бъде попълнена най-късно при съгласуването на бюджетната процедура за 2011 г.

Окончателният размер на разликата ще бъде оценен, когато в началото на ноември 2009 г. бъдат налице окончателните данни за изпълнението на мерките по Европейския фонд за гарантиране на земеделието (ЕФГЗ) по функция 2. Новото развитие на пазара, което би могло да окаже влияние върху бюджета за 2010 г., също ще бъде разгледано по това време. Комисията възнамерява да разгледа всички финансови наличности, за да се попълни оставащата разлика при съгласуването на бюджета през ноември 2009 г.

Използване на маржовете и преразпределение по функция 1А

В точка 13 от МИС се посочва, че от институциите се изисква да гарантират налични достатъчни маржове под таваните. Не е останал наличен марж за бюджетни кредити за поети задължения по функция 1А под тавана за 2009 г. Маржовете, налични под таваните по функция 1А, възлизат на 43 млн. EUR за 2010 г., включително Писмо за внасяне на корекции № 2 за финансиране на извеждането от експлоатация на АЕЦ „Козлодуй“ през периода 2011 — 2013 г., и на 37 млн. EUR за 2011 г., вземайки предвид скорошните предложения на Комисията за глобален мониторинг на околната среда и сигурността (ГМОСС), Козлодуй и новите органи за финансов надзор. Следователно Комисията счита, че тези маржове не могат да се използват в допълнение на финансирането на съответните дейности, предвидени в Европейския план за икономическо възстановяване.

В декларацията, приета на 2 април 2009 г., трите институции се споразумяха, че „компенсационният механизъм не засяга финансовите пакети на програмите, предмет на съвместно решение, и годишната бюджетна процедура“. Комисията не открива други наличности за преразпределение по функция 1А.

Бюджетни кредити за поети задължения: прехвърляне от функция 2

Настоящият марж, останал съгласно тавана за разходи за 2009 г. за бюджетни кредити за поети задължения по функция 2, възлиза на 901 млн. EUR. Това включва 34 млн. EUR в резултат от недостатъчното изпълнение на програми в областта на рибарството, които са въведени в коригиращ бюджет № 10/2009 г.

Освен това бюджетни кредити, възлизащи на 250 млн. EUR за развитие на селските райони и на 20 млн. EUR по промяната на климата, бяха въведени в бюджета за 2009 г., но не могат да бъдат използвани, тъй като не съществува необходимото правно основание.

Тъй като селскостопанската година сега е приключила, предлага се оставащият за 2009 г. марж и неизползваните бюджетните кредити по функция 2 да се предоставят за проекти за енергетиката, предвидени в Европейския план за икономическо възстановяване, които трябва да се финансират по функция 1А.

Поради критичната ситуация на пазарите за мляко действителната наличност на неразпределения марж под тавана на разходите за 2010 г. за бюджетните кредити за поети задължения по функция 2 е по-ниска от очакваната първоначално и възлиза на 844 млн. EUR.

Комисията предлага този марж да се използва за осигуряване

- по функция 2 на 420 млн. EUR необходими съгласно Европейския план за икономическо възстановяване за развитие на широколентов интернет в селските райони и за укрепване на операциите, свързани с „новите предизвикателства“, определени в контекста на прегледа на състоянието;

- на допълнителни 124 млн. EUR, които могат да бъдат предоставени за проекти за енергетиката по функция 1А.

Така остава марж от 300 млн. EUR за селското стопанство под тавана на разходите за 2010 г., което отговаря на необходимия марж за избягване на прилагането на механизма за финансова дисциплина. Във всеки случай Комисията е поела ангажимент да предприема всички мерки, необходими за гарантиране на спазването на решенията, взети във връзка с разходите за ОСП и тяхното финансиране, включително за споразумението за прегледа на състоянието.

Бюджетни кредити за поети задължения: прехвърляне от функция 5

Маржовете под тавана на разходите по функция 5 (администрация) възлизат на 131 млн. EUR през 2009 г. ( включително увеличение на маржа от 55 млн. EUR в резултат от недостатъчното изпълнение и предоставен с коригиращ бюджет № 10/2009) и 230 млн. EUR през 2010 г. Част от този марж може да бъде необходим за посрещане на допълнителни нужди, свързани с влизането в сила на Договора от Лисабон. Предвид това могат да бъдат предоставени най-много 281 млн. EUR (131 млн. EUR от маржа за 2009 г. и 150 млн. EUR от маржа за 2010 г.).

Бюджетни кредити за поети задължения: прехвърляне от функция 1Б

На последно място, марж от 11 млн. EUR остава под тавана за бюджетни кредити за поети задължения за 2010 г. по функция 1Б поради по-малка необходимост от техническа поддръжка, който също може да се използва.

Бюджетни кредити за плащания

По отношение на бюджетните кредити за плащания в точка 23, параграф 4 от МИС се посочва, че всяко преразглеждане трябва да поддържа подходяща връзка между поетите задължения и плащанията. Затова е необходимо изменение на годишните тавани за бюджетните кредити за плащания въз основа на профилите за плащане, предвидени за допълнителните поети задължения по функция 1а и понижението на плащанията, съответстващо на намалението на бюджетните кредити за поети задължения по функции 1Б, 2 и 5 за 2009 г. и 2010 г.

Обобщителна таблица и заключение

Таблицата по-долу обобщава предложените изменения в таваните за бюджетните кредити за поети задължения и плащания във финансовата рамка. Сумите са изчислени по текущи цени:

[pic]

Като цяло преразглеждането ще бъде с неутрален ефект по отношение на общите тавани на бюджетните кредити за поети задължения и за плащания, изразени в текущи цени.

Горепосочените изменения водят до представената по-долу таблица на финансовата рамка по текущи цени.

Официалното решение за преразглеждането на финансовата рамка трябва да се отнася до основната таблица, договорена в МИС, в която цифрите са изразени в постоянни цени от 2004 г. Сумите в текущи стойности трябва да бъдат обърнати в цени от 2004 г. посредством постоянен дефлатор от 2 % годишно съгласно точка 16 от МИС.

[pic]

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

за изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление[4], и по-специално точка 21, точка 22, първи и втори абзац и точка 23 от него,

като взеха предвид предложението на Комисията,

като имат предвид, че:

(1) На заседанието по съгласуване на бюджета на 19 ноември 2009 г. Европейският парламент, Съветът и Комисията постигнаха съгласие относно начините за осигуряване на допълнително финансиране в рамките на Европейския план за икономическо възстановяване за проекти в областта на енергетиката и широколентовия интернет, както и за инвестиции за укрепване на операциите, свързани с „новите предизвикателства“, определени в контекста на оценката на реформата в средата на периода от 2003 г. на общата селскостопанска политика („преглед на състоянието“)[5]. Финансирането налага преразглеждане на многогодишната финансова рамка за периода 2007—2013 г. в съответствие с точки 21, 22, и 23 от Междуинституционалното споразумение с цел повишаване на тавана за бюджетните кредити за поети задължения за 2010 г. по подфункция 1А със сумата от 1 587 млн. EUR по текущи цени.

(2) Повишаването на тавана по подфункция 1А ще бъде изцяло компенсирано с понижаване на тавана за бюджетните кредити за поети задължения за 2009 г. и 2010 г. по функции 1Б, 2 и 5 със сумата от 1 587 млн. EUR.

(3) За да се запази подходящо съотношение между поети задължения и плащания, годишните тавани за бюджетните кредити за плащания ще бъдат коригирани. Корекцията ще бъде с неутрален ефект.

(4) Приложение I към Междуинституционалното споразумение за бюджетната дисциплина и доброто финансово управление следва да бъде съответно изменено[6],

РЕШИХА:

Член единствен

Приложение I към Междуинституционалното споразумение за бюджетната дисциплина и доброто финансово управление се заменя с приложението към настоящото решение.

Съставено в Брюксел на […] година.

За Европейския парламент За Съвета

Председател Председател

ПРИЛОЖЕНИЕ

[pic]

[1] COM(2008) 859 окончателен/2.

[2] OВ C 139, 14.6.2006 г., стp. 1.

[3] OВ L 132, 29.5.2009 г., стр. 8.

[4] OВ C 139, 14.6.2006 г., стp. 1.

[5] COM(2008) 800, COM(2008) 859, COM(2009) 171, и ОВ L 132, 29.5.2009 г., стр. 8.

[6] За тази цел цифрите в резултат на горното споразумение са обърнати в цени от 2004 г.